ai4bharat/Pralekha huggingface dataset:
وزیراعظم کا دفتر
وزیراعظم اور یوکرین کے صدرکے درمیان ٹیلی فون پر گفتگو
وزیراعظم جناب نریندرمودی نے آج یوکرین کے صدرعزت مآب جناب وولودمیرزیلنسکی کے ساتھ ٹیلی فون پربات چیت کی ۔
دونوں رہنماؤں نے یوکرین میں جاری لڑائی کے بارے میں تبادلہ خیال کیا۔ وزیراعظم نے مخاصمت کے جلد خاتمے اورمذاکرات اورسفارت کاری کے راستے کو اختیارکرنے سے متعلق اپنی اپیل کو دوہرایا۔ انھوں نے اپنے اس یقین محکم کا اظہارکیا کہ لڑائی کا کوئی فوجی حل نہیں ہوسکتا اورانھوں نے ہرطرح کی امن کوششوں میں تعاون کے لئے بھارت کی آمادگی سے بھی انھیں مطلع کیا۔ وزیراعظم نے اقوام متحدہ کے چارٹر، بین الاقوامی قانون اورسبھی مملکتوں کے اقتدار اعلیٰ اورعلاقائی سالمیت کا احترام کرنے کی اہمیت کابھی اعادہ کیا۔
وزیراعظم نے یوکرین کے اندرسمیت نیوکلیائی تنصیبات کی حفاظت اورسکیورٹی کے لئے بھارت کی جانب سے دی جانے والی اہمیت پرزوردیا۔ انھوں نے اس بات کو نمایاں کیاکہ نیو کلیائی تنصیبات کو خطرے میں ڈالنے کے ، عوامی صحت اور ماحولیات پردور رس اورتباہ کن اثرات مرتب ہوسکتے ہیں ۔
دونوں رہنماؤں نے نومبر 2021میں گلاسگو میں اپنی آخری ملاقات کو مزید آگے بڑھاتے ہوئے دوطرفہ تعاون کے اہم شعبوں کے بارے میں بھی تبادلہ خیال کیا ۔
خلا ء کا محکمہ
چار بھارتی خلائی نورد جو گگن یان پروگرام کے حصے کے طور پر روس میں جینیرک خلائی پرواز کی تربیت لے رہے ہیں وہ اس تربیت کو مکمل کرنے والے ہیں : ڈاکٹر جتیندر سنگھ
نئی دہلی،10 مارچ، 2021/ مرکزی وزیر مملکت  شمال مشرقی خطے کی ترقی ، وزیر اعظم کے دفتر ، عملے ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ بھارت کے خلا نوردی کے چار امیدوار ہیں وہ گگن یان پروگرام کے حصے کے طور پر روس میں جینیریک خلائی پرواز کی تربیت حاصل کر رہے ہیں۔ لوک سبھا میں آج ایک سوال کے تحریری جواب میں انہوں نے کہا کہ روس میں خلانوردی کی تربیت سے متعلق سرگرمیاں مکمل ہونے والی ہے ۔ زندہ بچ رہنے کی تربیت ، پیرابولک پروازیں ، آربیٹل میکینیکس سے متعلق تھیئری کی کلاسیز ، آسٹرو نیوی گیشن اور کچھ سویوز سسٹم جیسے بڑے ماڈیولز مکمل ہو گئے ہیں۔
ڈاکٹر جتیندر سنگھ نے کہا کہ بھارتی حکومت نے خلائی سرگرمیوں میں پرائیویٹ شعبے کی شراکت کے ذریعے خلا کے شعبے میں اصلاحات کی ہے۔ انہوں نے کہا کہ مصنوعی سیارچوں ، انہیں خلا میں بھیجنے اور خلا پر مبنی خدمات میں پرائیویٹ کمپنیوں کو برابر کے موقعے فراہم کرنے کا منصوبہ ہے تاکہ پرائیویٹ کمپنیوں کے لیے ایک قابل اعتبار پالیسی اور ضابطہ جاتی ماحول پیدا کیا جا سکے کہ وہ اسرو کی سہولیات اور دیگر متعلقہ اثاثوں تک رسائی حاصل کر سکیں۔
ڈاکٹر جتیندر سنگھ نے کہا کہ پی ایس ایل وی – سی 51 امیزونیا -I کو خلا میں لے کر گیا۔ پی ایس ایل وی سی -51 ، 28 فروری، 2021 کو 18 چھوٹے سیارچے خلا میں لے کر گیا تھا۔
۔۔
م ن ۔ اس۔ ت ح ۔
U –2387
(Visitor Counter : 64
شہری ہوابازی کی وزارت
شہری اب حکومت کی طرف سے جاری کردہ شناخت اور ایڈریس پروف کے ساتھ ڈرون پائلٹ بن سکتے ہیں
سیکشن 5، سیکشن 10 کی ذیلی دفعہ 2 اور ایئر کرافٹ ایکٹ، 1934  کے سیکشن 10اے، 10بی، اور 12اے کے ذریعے دیے گئے اختیار کا استعمال کرتے ہوئے، شہری ہوا بازی کی وزارت نے نئے ڈرون  کو ڈرون پائلٹوں کے لیے ضابطہ 2023 کو نوٹیفائی کیا ہے۔
ترمیم کے بعد اب یہ واضح ہوگیا ہے کہ حکومت کے ذریعے جاری شناختی سرٹیفکیٹ اور حکومت کے ذریعے جاری پتے کا ثبوت یعنی ووٹر آئی ڈی، راشن کارڈ یا ڈرائیونگ لائسنس کو اب ریموٹ پائلٹ سرٹیفکیٹ کے لیے درخواست دینے کے لئے تسلیم کیا جاسکتا ہے۔ اگر ڈرون پائلٹ کے پاس پاسپورٹ نہیں ہے ۔
خاص طور سے دیہی ہندوستان میں زرعی سیکٹر میں خواہش مند ڈرون پائلٹوں کے لئے پاسپورٹ کی شرط ایک رکاوٹ بن رہی تھی۔ یہ کوشش ملک بھر میں ڈرون آپریشن کو مزید آسان بنانے، بڑھاوا دینے اور سہولت آمیز بنانے کے ساتھ ساتھ 2030 تک ہندوستان کو عالمی ڈرون مرکز بنانے کے لئے ہے۔
یہ ضابطہ 27 ستمبر 2023 سے نافذ العمل ہے۔
وزیراعظم کا دفتر
جموں و کشمیر سے متعلق آج کی میٹنگ ایک ترقی یافتہ اور ترقی پسند جموں و کشمیر کے لیے جاری کوششوں میں ایک اہم قدم ہے: وزیر اعظم
ہماری ترجیح جموں و کشمیر میں بنیادی جمہوریت کو مستحکم بنانا ہے: وزیر اعظم
حد بندی تیز رفتار سے ہونی چاہیے تاکہ جموں و کشمیر کو ایک منتخب حکومت مل سکے: وزیر اعظم
وزیر اعظم، نریندر مودی نے جموں و کشمیر کے سیاسی رہنماؤں کے ساتھ آج کی ملاقات کو ایک ترقی یافتہ اور ترقی پسند جموں و کشمیر کی طرف جاری کوششوں میں ایک اہم قدم قرار دیا ہے، جس میں ہمہ جہت ترقی کو مزید آگے بڑھایا گیا ہے۔
اجلاس کے بعد کیے جانے والے سلسلے وار ٹویٹ میں وزیر اعظم نے کہا،
” جموں وکشمیر کے سیاسی رہنماؤں کے ساتھ آج کی ملاقات ایک ترقی یافتہ اور ترقی پسند جموں و کشمیر کی طرف جاری کوششوں میں ایک اہم قدم ہے جہاں ہمہ جہت ترقی کو فروغ دیا جا رہا ہے۔
ہماری ترجیح جموں و کشمیر میں بنیادی جمہوریت کو مستحکم بنانا ہے۔
حد بندی تیز رفتار سے کی جانی چاہیے تاکہ انتخابات ہو سکیں اور جموں و کشمیر کو ایک منتخب حکومت ملے جو جموں و کشمیر کی ترقی کے راستے کو مضبوطی فراہم کرے۔
ہماری جمہوریت کی سب سے بڑی طاقت ایک میز پر بیٹھ کر خیالات کا تبادلہ کرنے کی صلاحیت ہے۔ میں نے جموں و کشمیر کے رہنماؤں سے کہا کہ یہ عوام، خاص طور پر نوجوان ہیں جنھیں جموں و کشمیر کو سیاسی قیادت فراہم کرنا ہوگی، اور اس بات کو یقینی بنائیں کہ ان کی تمنائیں پوری ہوں۔“
وزارت دفاع
بھارت روس ایکسرسائز ‘‘ڈیزرٹ نائٹ -21’’ کا تعارف
نئی دہلی،19/جنوری 2021، بھارتی فضائیہ اور فرانس کی فضائی اور خلائی فورس  20 جنوری سے 24 جنوری 2021 تک جودھ پور کے ایئرفورس اسٹیشن میں باہمی فضائی مشق ‘ایکسرسائز ڈیزرٹ نائٹ -21’ کا انعقاد کریں گی۔
فرانس کی جانب سے رافیل ، ایئربس اے-330، کثیر رول والے ٹینکر ٹرانسپورٹ ، اے 400 ایم ٹیکنیکل ٹرانسپورٹ طیارے اور تقریبا عملے کے 175 ارکان شرکت کریں گے۔ بھارتی فضائیہ کی جانب سے حصہ لینے والے طیاروں میں میراج-2000، ایس یو-30 ایم کے 1، رافیل، آئی ایل-78 فلائٹ ری فیولنگ طیارے، آواکس اور اے ای ڈبلیو اینڈ سی طیارے شامل ہیں۔
یہ مشقیں دونوں ملکوں کی فضائی افواج کے درمیان رابطوں کے سلسلے کا ایک اہم سنگ میل ہے۔ بھارت فرانس دفاعی تعاون کے ایک حصے کے طور پر بھارتی فضائیہ اور فرانس کی فضائی اور خلائی فورس نے فضائی مشقوں کے 6 ایڈیشن منعقد کیے ہیں، جن کو گروڑا کا نام دیا گیا تھا۔ اس کی آخری مشق 2019 میں فرانس کے فضائی اڈے مونٹے ڈے مارسن میں منعقد کی گئی تھی۔ موجودہ تعاون میں اضافہ کرنے کی خاطر دونوں فورسیز ‘‘ہوپ- مشقوں’’ کے انعقاد کے لیے دستیاب مواقع کو مفید طور پر استعمال کررہی ہیں۔ فرانس کی فضائی اور خلائی فورس نے 2018 میں بھارتی فضائیہ کی میزبانی میں فضائیہ کے آگرہ اور گوالیار کے اسٹیشن پر جنگی طیاروں اور ایم آر ٹی ٹی طیاروں کے ساتھ مشقیں کی تھیں۔ سردست ایکسرسائزڈیزرٹ نائٹ-21 کے لیے ایشیا میں تعینات ‘‘اسکائی روس ڈپلائیمنٹ’’ سے طیارے فورسیز کو جودھ پور کے ایئرفورس اسٹیشن پہنچائیں گے۔
یہ مشقیں منفرد ہیں، کیونکہ ان میں دونوں ملکوں کی طرف سے رافیل طیارے شامل کیے جائیں گے، جو دونوں ملکوں کی فضائی افواج کے درمیان بڑھتے ہوئے تعلقات کی علامت ہے۔
۔۔۔۔۔۔۔۔۔۔۔
U-549
ش ح۔ و ا ۔ ت ع۔

(Visitor Counter : 201
سائنس اور ٹیکنالوجی کی وزارت
کووڈ-19 بحران نے یہ ظاہر کر دیا ہے کہ کس طریقے سے سائنس اور ٹیکنالوجی کا محکمہ تیزی کے ساتھ تغیر سے ہمکنار ہوا ہے
نئی دہلی، 5 ؍مئی، 2020،سائنس اور ٹیکنالوجی کےمحکمے ، میں حالیہ دنوں میں زبردست تغیر واقع ہوا ہے اور یہ بتدریج ترقی والی سائنس کے بجائے مکمل سائنس کا ایک نمونہ بن کر سامنے آیا ہے اور کورونا وائرس کے بحران نے اس عمل میں تیزی لانے کا ایک موقع فراہم کیاہے۔ ڈی ایس ٹی کے سکریٹری پروفیسر آشوتوش شرما نے ان خیالات کا اظہار 50ویں یوم تاسیس کے موقع پر ‘‘ کورونا وائرس سے نبردآزمائی –سائنسی تحقیق اور اختراع کی افادیت’’ کے موضوع پر الیٹس ٹیلی میڈیا کے ساتھ منعقدہ ایک گفت و شنید پر مبنی ویبینار میں کیا ہے۔
پروفیسر شرما نے کہا کہ ہم اب پروگراموں کو اس انداز میں وضع کر رہے ہیں کہ جن سے یہ ظاہر ہو کہ سائنس داں اپنی سائنس کے تجربے کے دوران رِسک بھی لے سکتے ہیں اور نتائج بھی دے سکتے ہیں، جو اثر پذیر بھی ہوں گے اور تغیر بھی لا سکیں گے۔ ان میں سے چند پروگراموں میں سائنٹفک اور افادی عمیق تحقیق اور ترقی  اور اعلیٰ ترجیحاتی شعبوں میں شدید ترین تحقیقی  جیسے پروگرام بھی شامل ہیں۔ یہ پروگرام سائنس کے ذریعے اپنائے جانے والے عملی راستے میں بھی تبدیلی لانے کے باعث ثابت ہو رہے ہیں۔ ان میں سے چند پروگراموں کا نظریہ اور طریقہ کار کووڈ-19 بحران سے نمٹنے کی ہماری کوششوں میں بھی اپنایا گیا ہے۔
پروفیسر شرما نے اشارہ کیا کہ ڈی ایس ٹی کے تحت کام کر نے والے چند خودمختار اداروں نے کثیر پہلوئی کووڈوبائی مرض کے مختلف پہلوؤں کے سلسلے میں متعد د حل نکالے ہیں اور یہ کام ایک مہینے کی مدت کے اندر انجام دیا گیا ہے۔ ان میں سے کچھ حل نجی کمپنیوں اور اسٹارٹ اپس کے ساتھ اشتراک کر کے نکالے گئے ہیں۔ لہذا یہ بات واضح ہو جاتی ہے کہ ڈی ایس ٹی سائنس کو عملی جامہ پہناتے ہوئے تغیر پذیر ہےاور یہ بحران اس تغیر کے لئے ایک آزمائشی تجربہ بھی ثابت ہو ا ہے۔
ڈی ایس ٹی کی بنیاد 3مئی 1971 کو رکھی گئی تھی۔ اس پہلوپر مزید وضاحت کرتے ہوئے انہوں نے کہا کہ یہ ادارہ نیشنل سائنس فاؤنڈیشن ، امریکہ کے طرز پر قائم کیا گیا تھااور نہ صرف بلکہ این ایس ایف اس کے لئے سرمایہ فراہم کرتا ہے، بلکہ دیگر ممالک کے ساتھ مل کر پالیسی سازی اور سائنٹفک کاموں میں تال میل بھی پیدا کرتا ہے۔ یہ سائنسدانوں اور سائنٹفک اداروں کو بااختیار بنانے کا ایک عظیم پلیٹ فارم ہے اور ازحد منقسم نظام کے تحت کام کرتا ہے۔ اس کے ساتھ مربوط لوگوں میں اسکول، کالج ، پی ایچ ڈی، پوسٹ ڈاکٹر طلبہ، نوجوان سائنسداں، اسٹارٹ اپس اور این جی او شامل ہیں، جو سائنس و ٹیکنالوجی کے شعبے میں مصروف عمل ہیں۔
گزشتہ 5برسوں کے دوران ڈی ایس ٹی کی جانب سے کئے گئے اقدامات اور پہل قدمیوں کا ذکر کرتے ہوئے پروفیسر آشوتوش شرما نے بتایا کہ ڈی ایس ٹی کے بجٹ میں 100فیصد سے زائد کا اضافہ ہوا ہے اور اس کے نتیجے میں مختلف النوع شعبوں میں نئے پروگرام شروع کئے گئے ہیں۔
ندھی کے بارے میں گفتگو کرتے ہوئے، جو کُلی طور پر اسٹارٹ اپس کے لئے وقف ہے، انہوں نے بتایا کہ اس نے انکیوبیٹروں اور اسٹارٹ اپس کی تعداد گزشتہ 5برسوں کے دوران بڑھا کر دو گنی کر دی ہے۔ مانک نام کا پروگرام سالانہ بنیاد پر 10لاکھ اسکولی طلبہ کو ملک بھر میں اختراع کے لئے ترغیب فراہم کرتا ہے یعنی وہ اپنے نظریات اور خیالات کو پروٹوٹائپ شکل میں لا سکتے ہیں اور بچوں کو مستقبل کی چنوتیوں کے لئے تیار کیا جاتا ہے تاکہ وہ اختراع اور صنعت کاری کی جانب راغب ہو سکیں۔
۔۔۔۔۔۔۔۔۔۔۔
م ن۔ک ا۔
U- 2283
(Visitor Counter : 236
سٹرک ٹرانسپورٹ اور شاہراہوں کی وزارت
قومی شاہراہوں پر الیکٹرک گاڑیوں کے چارجنگ اسٹیشن
نئی دہلی،02 دسمبر، 2021/بھارت کی قومی شاہراہوں کی اتھارٹی  کی طرف سے سڑکوں کے کنارے سہولتوں  کے حصے کے طور پر ، ڈیولیپر کی طرف سے الیکٹرک گاڑیوں کے چارجنگ اسٹیشن فراہم کرائے جا رہے ہیں۔ این ایچ اے آئی نے اس طرح کی 39 مرکز تفویض کر چکی ہے اور اس طرح کے 103 مقامات کی تجاویز نیلامی کے مرحلے میں ہے۔ مزید یہ کہ ڈبلیو ایس اے کی اضافی جگہیں جیسے اور جب اتھارٹی کی طرف سے نشانزد کر دی جائیں گی ان کے لیے بھی نیلامی شروع کر دی جائے گی۔ جو کام تفویض کر دیئے گئے ہیں امید ہے کہ وہ مالی 23-2022 کے آخر تک مکمل ہو جائیں گے۔
بھاری صنعتوں کی وزارت نے فیم انڈیا اسکیم کے دوسرے مرحلے کے تحت ایکسپریس ویز اور قومی شاہراہوں پر سرکاری الیکٹرک گاڑیوں کے چارجنگ ، بنیادی ڈھانچے کی تعمیر اور کام کاج شروع کرنے کے لیے سرکاری تنظیموں ، سرکاری شعبے کے کارخانوں ، ریاستی / مرکزی / سرکاری ڈسکوم ، تیل سے متعلق سرکاری شعبے کے کارخانوں اور اسی طرح کی دیگر سرکاری و پرائیویٹ کمپنیوں سے تجاویز مدعو کی تھیں۔ جس میں اینرجی ایفی سی اینسی سروسز لمیٹڈ ای ای ایس ایل نے اینرجی سروسز لمیٹڈ کے ساتھ 16 قومی شاہراہوں / ایکسپریس ویز پر ای وی چارجنگ اسٹیشن قائم کرنے کا کام تفویض کیا ہے۔
مندرجہ بالا تناظر میں ای ای ایس ایل کی آسانی کے لیے این ایچ اے آئی نے ای ای ایس ایل کے ساتھ ایک مفاہمت نامے پر دستخط کیے ہیں۔ اس مفاہمت نامے کے مطابق این ایچ اے آئی ، ٹول پلازہ اور اس کی عمارتوں کے آس پاس محصول کے اشتراک پر مبنی الیکٹرک گاڑیوں کے چارجنگ اسٹیشن قائم کرنے کے لیے جگہ / زمین فراہم کرے گی۔
یہ جانکاری سڑک ٹرانسپورٹ و شاہراہوں کے مرکزی وزیر جناب نتین گڈکری نے لوک سبھا میں آج ایک تحریری جواب میں فراہم کی۔
۔۔۔
ش ح ۔ اس۔ ت ح ۔
U –13660
(Visitor Counter : 83
وزارات ثقافت
نئی دہلی میں آئی جی این سی اے گیلری میں ایل سلواڈور کے معروف مصور جناب روڈولفو ویگا اوویڈو کے فن پاروں پر مشتمل پینٹنگز کی نمائش کا افتتاح
ثقافتی تبادلے ملکوں کے درمیان اچھے تعلقات کو فروغ دیتے ہیں: محترمہ میناکشی لیکھی
انڈین کونسل آف کلچرل ریلیشنز  اور جمہوریہ ایل سلواڈور کے سفارت خانے نے اندرا گاندھی نیشنل سینٹر فار آرٹس  کے تعاون سے پینٹنگز کی ایک نمائش کا اہتمام کیا ہے جس میں ال سلواڈور کےمعروف مصور جناب روڈولفو ویگا اوویڈو کے فن پارے پیش کیے گئے ہیں۔
اس نمائش کا افتتاح آج نئی دہلی میں آئی جی این سی اے گیلری میں معروف مصور مسٹر روڈولفو ویگا اوویڈو کی موجودگی میں امور خارجہ اور ثقافت کی وزیر مملکت محترمہ میناکشی لیکھی نے کیا۔
اس موقع پر خطاب کرتے ہوئے محترمہ میناکشی لیکھی نے کہا کہ ثقافتی تبادلے اور آرٹ اور دستکاری کے ذریعے ایک دوسرے کی تعریف، طرز زندگی سے واقفیت میں مدد دیتی ہے اور ملکوں کے درمیان اچھے تعلقات کو فروغ دیتی ہے۔ مسٹر روڈولفو ویگا اوویڈو کی تعریف کرتے ہوئے انہوں نے کہا کہ وہ یہاں ایک انتہائی اہم موقع پر موجود ہیں کیونکہ ہندوستان آزادی کا امرت مہوتسو منا رہا ہے۔
معروف مصور مسٹر روڈولفو ویگا اوویڈو ایک پینٹر ، ایک انٹیریر آرکیٹیک اور ثقافتی ایڈمنیسٹریٹر ہیں جن کو فرانسیسی حکومت نے ان کے ثقافتی کام اور فرانس اور لاطینی امریکہ کے درمیان روابط کو مستحکم کرنے پر نوازا ہے۔
روڈولفو کی پینٹنگز تقریباً ایک محور کی طرح کام کرتی ہیں جو ان کی مخصوص کہانیوں کو مرکز بناتی ہے۔ دیگر چیزوں کے ساتھ ساتھ احتیاط سے جمع کیا گیا مواد جیسے تار، ریت، اور پتی، ان کی یادوں کے ساتھ مل کر ایک عمدہ کمپوزیشن کو تیار کرتے ہیں ۔ ایکریلک اور نیون پینٹ شدہ کینوس خوشی سے تجرید کے کنارے پر آسان بنائے گئے آفاقی یا افسانوی شکلوں کے جمع ہونے کا مظاہرہ کرتے ہیں۔ اسی کے مطابق جیومیٹریکل نمونوں، رنگوں اور ساخت کا امتزاج ان کی زبان کو مرتب کرتا ہے اور پھر بھی انہیں دلچسپ بنا دیتا ہے۔ ساخت پر گہری نظر ڈالنے سے آرکیٹیچر، مندر، کرنیں، سورج اور چاند کے علاوہ بھی بہت سی چیزوں کے نقشوں کی تہوں کا پتہ چلتا ہے۔ شاید، یہ آسمان کو سورج یا چاند کی حرکت کے ساتھ تین جہتی جگہ میں دکھاتا ہے جہاں ممکنہ طور پر گھر کلیدی عنصر ہے۔
ان کا کام مختلف ذاتی اور عوامی مجموعوں کا حصہ ہے اور وہ دنیا کے 20 سے زیادہ ممالک میں نمائش کر چکے ہیں۔ ان نمائشوں اور عوامی مجموعوں میں میٹز میں پومپیڈو میوزیم، تہران آرٹسٹک ہاؤس، ہسپانوی وزارت دفاع، ہوانا کیوبا میں گومز پلیس وغیرہ شامل ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 10110
(Visitor Counter : 95
وزارت دفاع
انڈین کوسٹ گارڈ نے مہاراشٹر کی ریوڈانڈا بندرگاہ کے نزدیک ڈوبتے ہوئے بحری جہاز ایم وی منگلم کے عملے کے تمام 16 ارکان کو بچاکر نکال لیا ہے
انڈین کوسٹ گارڈ  نے 17 جون 2021 کو مہاراشٹر کی بندرگاہ ریوڈانڈا کے نزدیک ڈوبتے ہوئے بحری جہاز ایم وی منگلم کے عملے کے تمام 16 ارکان کو بچالیا ہے۔
ممبئی کے سمندر میں بچاؤ کارروائیوں میں تامل میل قائم کرنے والے مرکز  کو بھارتی پرچم بردار بحری جہاز ایم وی منگلم سے اطلاع ملی تھی کہ ریوڈانڈا بندرگاہ سے لگ بھگ تین کلو میٹر کے فاصلے پر جہاز جزوی طور پر ڈوب رہا ہے اور جس پر عملے کے 16 ارکان سوار ہیں ۔
ایم آر سی سی کی ٹیم نے بچاؤ کارروائی شروع کرتے ہوئے انڈین کوسٹ گارڈ کے جہاز سبھدرا کماری چوہان کو اس اہم کام پر تعینات کردیا ۔ اس کے علاوہ دمن کے مقام پر انڈین کوسٹ گارڈ فضائی اسٹیش سے آئی سی جی کے دو چیتک ہیلی کاپٹروں کو بھی تعینات کردیا گیا ۔ مانسون کی طوفانی ہواؤں کا سامنا کرتے ہوئے آئی سی جی نے تیزی سے سمندر اور فضامیں مربوط کارروائی کا آغاز کرکے 16 زندگیاں بچالیں۔
بحفاظت بچائے گئے عملے کو ریو ڈانڈا لے جایا گیا اور وہاں انہیں ابتدائی طبی امداد فراہم کی گئی۔عملے کے تمام ارکان محفوظ او رصحت مند ہیں۔
عملے، عوامی شکایات اور پنشن کی وزارت
مرکزی بجٹ وزیراعظم کے ‘‘کم از کم گورنمنٹ ، زیادہ سے زیادہ گورننس ’’ وژن کی عکاسی کرتاہے : مرکزی وزیرڈاکٹرجتیندرسنگھ
شمال مشری خطہ کی ترقی  کے مرکزی وزیرمملکت  ، ایم اوایس برائے پی ایم او ، عملہ ، عوامی شکایات ، پنشن ، جوہری توانائی اور خلاء ، ڈاکٹرجتیندرسنگھ نے کہاکہ مرکزی بجٹ 22-2021وزیراعظم کے ‘‘کم از کم گورنمنٹ ، زیادہ سے زیادہ گورننس ’’ وژن کی عکاسی کرتاہے ۔ میڈیاسے خطاب کرتے ہوئے انھوں نے کہاکہ دوراندیش بجٹ کے 6ستونوں میں سے ایک کے طورپر یہ کم از کم گورنمنٹ ، زیادہ سے زیادہ گورننس کے بنیادی اصولوں میں سے ایک ، اصلاحات کے منصوبوں کا خاکہ پیش کرتاہے ۔ اس جذبے کے ساتھ گذشتہ چند سالوں کے دوران تیزی سے انصاف کی فراہمی کے لئے متعدد ٹربیونل میں اصلاحات کے لئے کئی قدم اٹھائے گئے ہیں اور یہ بجٹ ان ٹربیونل کے کام کاج کو بہترطریقے سے چلانے کے لئے مزید قدم اٹھانے کی تجویز پیش کرتاہے ۔ وزیرموصوف نے مزید کہاکہ ان لوگوں کے ساتھ کاروبارمیں آسانی پیداکرنے کے لئے جن کا سامنا حکومت یاسی پی ایس ای سے ہوتاہے ، اورمعاہدوں پرکام کرنے کے لئے یہ بجٹ مصالحتی میکانزم قائم کرنےاور معاہدوں سے متعلق تنازعات کو فوری طورپر حل کرنے کی تجویز پیش کرتاہے تاکہ نجی سرمایہ کاروں اورٹھیکیداروں کے اعتماد کو بحال کیاجاسکے ۔
عملہ اورتربیت کے محکمہ  اورمحکمہ انتظامی اصلاحات اورعوامی شکایات  کے ذریعہ گذشتہ 7-6سال کے دوران متعارف کرائے گئے چند تاریخی اچھے طورطریقوں پر روشنی ڈالتے ہوئے ڈاکٹرجتیندرسنگھ نے ہندوستان میں گورننس کے چہرے کو بدلنے کے لئے کئے گئے چند انقلابی فیصلوں کو یاد کیا۔ ان میں سے چند کا ذکرکرتےہوئے انھوں نے اسناد پر گزیٹڈ آفیسر یاکسی اورسے تصدیق کے لئے دستخط کرانے کے بجائے خود سے تصدیق کی اجازت کے فیصلے کا نام لیا، جسے 2014میں مودی حکومت کے بننے کے فورا ًبعد لیاگیاتھا۔اس کے بعد حکومت کے تحت ملازمتوں کے سلسلے چندزمروں میں انتخاب کے لئے انٹرویوکا سلسلہ ختم کردیاگیا،نئے آئی ایس افسران کے لئے اپنی متعلقہ ریاستوں /مرکز کے زیرانتظام کے علاقوں کے کیڈروں میں جانے سے قبل تین مہینے کا مرکزی حکومت کا تجربہ حاصل کرنے کاطریقہ متعارف کرایاگیا۔ انسدادبدعنوانی ایکٹ 1988میں ترمیم کی گئی جس میں رشورت دینے والے کو بھی قابل دست اندازی جرم کا مرتکب بنایاگیا ۔ مرد ملازمین کے لئے بچے کی دیکھ بھال کے لئے رخصت لینے کا طریقہ متعارف کرایاگیا ۔خواتین ملازمین کے لئے زچگی سے متعلق رخصت کی مدت میں اضافہ کیاگیا، متعلقہ بیٹیوں کے لئے فیملی پنشن متعارف کرائی گئی ، پنشن پانے والے لوگوں کے لئے ڈیجیٹل لائف سرٹیفکیٹ سی پی جی آراے ایم ایس سے آپریٹ ہونے والاپورٹل متعارف کرایاگیا۔ پی ایم عمدگی ایوارڈوں کی تشکیل نو کی گئی ، لال بہادرشاستری نیشنل اکیڈمی آف مسوری کے نصاب میں ترامیم کی گئیں ، یہ چند امورعمل میں لائے گئے ۔
سب سے اہم بات ڈاکٹرجتیندرسنگھ نے یہ کہی کہ اگست اورستمبر 2020میں دوتاریخی فیصلے لئے گئے ہیں ان میں سے ایک ‘‘ مشن کرم یوگی ’’ سے متعلق ہے ، جس کے تحت ڈیجٹیل موڈ میں ہرایک افسرکی مسلسل صلاحیت سازی کا کام شروع کیاگیاتاکہ اسے اپنے ذریعہ لی گئی نئی ذمہ داری کے لئے تیارکیاجاسکے اورساتھ ہی حکام کو اس لائق بنایاجاسکے کہ وہ صحیح ذمہ داری کے لئے صحیح افسرکا انتخاب کریں ۔ دوسرا فیصلہ مشترکہ اہلیتی امتحان  کے لئے قومی تقرری ایجنسی  کے قیام سے متعلق ہے ، جس کا مقصد ملک بھرکے امیدواروں کو اس کے سماجی واقتصادی پس منظرکی پرواہ کئے بغیر امتحان کے لئے یکساں مواقع فراہم کرنا ہے ۔
وزیراعظم کا دفتر
وزیراعظم نے عزت مآب شیخ سلطان بن زائد النہیان کی رحلت پر تعزیت کی
وزیراعظم جناب نریندر مودی نے متحدہ عرب امارت کے صدر مملکت عزت مآب شیخ خلیفہ سلطان بن زائد النہیان کی موت پر تعزیت پیش کی۔ انہوں نے اپنے پیغام تعزیت میں کہا کہ دکھ کی اس گھڑی میں میری تمام تر دعائیں آپ اور النہیان مرحوم کے اہل خانہ اور متحدہ عرب امارات کے عوام کے ساتھ ہیں۔
--
۔۔۔۔۔۔۔۔۔۔۔
م ن ۔س ش۔ ت ع۔
U-5182
(Visitor Counter : 60
دیہی ترقیات کی وزارت
کابینہ نے نیشنل انسٹی ٹیوٹ آف رورل ڈویلپمنٹ و پنچایتی راج  اور یونیورسٹی آف ریڈنگ  برطانیہ  کے درمیان مفاہمت نامے پر دستخط کو منظوری دی
نئی دہلی، 27 جولائی 2022:
وزیراعظم جناب نریندر مودی کی سربراہی میں مرکزی کابینہ کے اجلاس میں ترقی پذیر ممالک میں زراعت اور دیہی ترقی کے شعبے میں اشتراک کے لیے نیشنل انسٹی ٹیوٹ آف رورل ڈویلپمنٹ و پنچایتی راج  اور یونیورسٹی آف ریڈنگ  برطانیہ  کے درمیان دستخط شدہ مفاہمت نامے سے آگاہ کیا گیا۔ اس مفاہمت نامے پر مارچ 2022 میں دستخط کیے گئے تھے۔
اثر:
اس مفاہمت نامے سے این آئی آر ڈی پی آر فیکلٹی کو ان کے علم کے حصول اور توسیع میں مدد ملے گی اور زراعت، غذائیت اور دیہی ترقی میں ایک بین الاقوامی پیشہ ورانہ نیٹ ورک تیار کیا جائے گا۔
دونوں ادارے مل کر زرعی معاشیات، دیہی ترقی، روزگار اور تغذیہ کے مطالعے میں کافی حد تک تحقیقی مہارت لا سکتے ہیں جو تحقیق و صلاحیت سازی کے ابھرتے ہوئے بین شعبہ جاتی سیکٹر کے لیے مطلوب ہے۔
پس منظر:
این آئی آر ڈی پی آر دیہی ترقی کے شعبے میں مختلف تحقیقی سرگرمیوں میں یونیورسٹی آف ریڈنگ کے ساتھ مختلف شعبوں جیسے توانائی کے اخراجات کی پیمائش کے ذریعے تغذیہ کی تشخیص میں بہتری، کم اور درمیانی آمدنی والے ممالک میں زرعی روزگار کی تحقیق میں ویئریبل ایکسیلرومیٹرک اور سینسر پر مبنی آلات کا استعمال اور خواتین اور بچوں کی ترقی کے شعبے میں شامل رہا ہے۔
خواتین اور بچوں کی ترقیات کی وزارت
قومی خواتین کمیشن نے منتخب خواتین نمائندوں کے لیے صنفی اعتبار سے جوابدہ حکمرانی پر ورکشاپ کا انعقاد کیا
نئی دہلی، 22/جون 2022 ۔ قومی خواتین کمیشن  نے خواتین نمائندوں کی قائدانہ صلاحیت کو سبھی سطحوں پر بہتر بنانے کے لیے کمیشن کے ملک گیر صلاحیت سازی پروگرام ’شی اِز اے چینج میکر‘ پروجیکٹ کے تحت منتخب خواتین نمائندوں  کے لیے صنفی اعتبار سے جواب دہ طرز حکمرانی پر ایک ورکشاپ کا انعقاد کیا۔
تین روزہ ورکشاپ کا اہتمام ہماچل پردیش کے دھرم شالہ میں لال بہادر شاستری نیشنل اکیڈمی آف ایڈمنسٹریشن  اور ایل بی ایس این اے اے کے نیشنل جینڈر اینڈ چائلڈ سنٹر کے تعاون سے 22 سے 24 جون 2022 تک کیا گیا ہے۔ ورکشاپ میں خواتین اراکین اسمبلی نے شرکت کی۔ مختلف سیشن میں صنفی اعتبار سے جوابدہ طرز حکمرانی کے بارے میں تربیت دی جائے گی، جیسے کہ ’مؤثر قیادت‘، ’شمولیت پر مبنی طرز حکمرانی‘، ’عورتوں اور نوعمروں کی اسمگلنگ پر خصوصی توجہ کے ساتھ صنف پر مبنی تشدد کا جائزہ‘، ’صنفی اعتبار سے حساس اور شمولیت پر مبنی کمیونی کیشن‘، ’جذباتی ذہانت‘ وغیرہ۔ ورکشاپ میں اتر پردیش، ہماچل پردیش اور اتراکھنڈ کی ریاستوں سے 29 شرکاء حصہ لے رہے ہیں۔
اتر پردیش کی گورنر آنندی بین پٹیل نے آج افتتاحی تقریب میں بطور مہمان خصوصی شرکت کی۔ اپنے افتتاحی خطاب میں، انھوں نے خواتین اراکین اسمبلی کو اپنے قیمتی تجربات اور حقیقی زندگی کی مثالوں سے تحریک دلائی۔ انھوں نے عوامی نمائندے کی زندگی میں نظم و ضبط کی اہمیت پر زور دیا اور کہا کہ نچلی سطح پر افسران کے ساتھ بہتر تال میل بالخصوص گرام پنچایت سماج کے ہر فرد کو مؤثر ترقی کو فروغ دینے کے لیے، انتہائی ضروری ہے۔ انھوں نے حکومت کے عزم کا اعادہ کیا اور شرکاء سے کہا کہ ’سب کا ساتھ، سب کا وکاس، سب کا وشواس اور سب کا پریاس‘ کے لیے جدوجہد کریں۔
اپنا کلیدی خطبہ دیتے ہوئے این سی ڈبلیو کی چیئرپرسن محترمہ ریکھا شرما نے کہا کہ اس ورکشاپ کا انعقاد ’بااختیار خواتین کی قیادت، بااختیار جمہوریت‘  کے خیال کے ساتھ کیا گیا ہے۔ انھوں نے کہا کہ اس پروگرام کے خاکے کی تیاری اور اس کے فروغ دینے کا مقصد خواتین لیڈروں کی استعداد کار کو فروغ دینا ہے۔
’شی اِز اے چینج میکر‘ پروجیکٹ کے تحت، کمیشن نے خواتین نمائندوں کے لیے علاقہ وار تربیتی اداروں کے ساتھ مل کر صلاحیت سازی کا پروگرام ترتیب دیا ہے، جس کا مقصد ان کی فیصلہ سازی، کمیونی کیشن اسکل، مؤثر انتظام وغیرہ کو بہتر بنانا ہے۔ کمیشن نے 8 ریاستوں میں 49 تربیتی بیچوں کا اہتمام کیا ہے، جس کے تحت اب تک پنچایتی راج اداروں/شہری مقامی اداروں کی تقریباً 1700 خواتین نمائندوں کو تربیت دی گئی ہے۔
وزارت دفاع
پورٹ بلیئر میں آئی این ایچ ایس دھن ونتری پر آکسیجن تیار کرنے کے پلانٹ کا افتتاح کیا گیا
نئی دہلی،19؍جولائی: انڈومان نیکوبار کمان کے کمانڈ ان چیف لیفٹننٹ جنرل اجے سنگھ نے 19 جولائی 2021 کو پورٹ بلیئر میں بھارتی بحریہ کے اسپتال آئی این ایچ ایس دھن ونتری میں آکسیجن تیار کرنے کے ایک پلانٹ کا افتتاح کیا۔یہ پلانٹ انڈومان نیکوبار جزائر میں کووڈ-19کی صورتحال کے دوران طبی اور امدادی سہولیات میں اضافہ کرنے کی خاطر نصب کیا گیا ہے۔یہ پلانٹ کمان میں ایک بڑے بحری بنیادی ڈھانچے کے پروجکٹ پر کام کرنے والی میسرز آئی ٹی ڈی سیمنٹیشن انڈیا لیمیٹڈ کے ذریعہ قائم کیا گیا ہے۔
تصویر
کمپنی نے یہ پلانٹ اپنی کارپوریٹ سماجی ذمہ داریکے تحت لگایا ہے۔ کووڈ-19 کی بندشوں کے باوجود آکسیجن تیا رکرنے کا یہ پلانٹ چنئی سے خریدا گیا ہے اور اسے بہت کم وقت میں آئی این ایچ ایس دھن ونتری پر لگایا گیا ہے۔
انڈمان و نیکوبار انتظامیہ نے کمشنر- سکریٹری ڈاکٹر وی چنداویلو، انڈمان نیکو بار جزائم میں دائرکٹر ہیلتھ ڈاکٹر اوم کار سنگھ ، میسرز آئی ٹی ڈی سمینٹنشن انڈیا لیمیٹیڈ کے پروجکٹ کے سربراہ جناب انجان ہلدر اور اے این سی کے دیگر سینئر افسران اس موقع پر موجود تھے۔
وزارت دفاع
ساحلی سکیورٹی
بھارتی کوسٹ گارڈ کے ذریعہ بھارتی ساحلی پٹی کی کوسٹل سرویلنس نیٹ ورک  کے تحت قائم کئے گئے 46 راڈار اسٹیشنوں پر مشتمل چین آف اسٹیٹک سینسرز  کے ذریعے ہر وقت نگرانی کی جاتی ہے
کوسٹل ہائی ڈیفینیشن سرفیس وارننگ راڈارز کی چین کے ذریعے ساحلی نگرانی کا نظام ، ان ذرائع میں سے ایک ہے ، جس کے ذریعے ساحلی سکیورٹی کو نافذ کیا جا رہا ہے۔ راڈار 2011 ء سے نصب کئے گئے ہیں اور جن کے ماحولیات پر کوئی مضر اثرات مرتب نہیں ہوئے ہیں ۔
حکومت کی جانب سے ساحلی سکیورٹی کو مزید مضبوط کرنے اور کمزور ساحلی ماحولیاتی نظام کو مزید موسمیاتی انحطاط سے بچانے کے لئے اٹھائے گئے اقدامات درج ذیل ہیں:
- بحری قوانین کے نفاذ کو یقینی بنانے ، ساحلی سکیورٹی ، آلودگی سے متعلق اقدامات ، تلاش اور بچاؤ اور دیگر مخصوص / تفویض کردہ فرائض کو انجام دینے کی خاطر نگرانی کے لئے روز مرہ کی بنیاد پر بحری جہازوں اور طیاروں کی تعیناتی ۔
- کوسٹل سیکورٹی کے ذریعے گشت اور نگرانی پر بحری جہازوں کے ذریعے بڑی اور غیر اہم بندرگاہوں کے ساتھ تال میل ۔
- تمام فریقین کے درمیان تال میل کے لئے آئی سی جی کے ذریعے تمام ساحلی ریاستوں/ مرکز کے زیر انتظام علاقوں میں ساحلی سلامتی کی خاطر معیاری آپریٹنگ طریقہ ٔکار  کی تشہیر ۔
- کوسٹل سیکورٹی مشقوں اور کوسٹل سیکورٹی آپریشنز کا انعقاد۔
- ساحلی سکیورٹی کے طریقہ ٔکار کو مضبوط بنانے کے لئے ماہی گیروں کے درمیان بیداری لانے کی خاطر کمیونٹی انٹرایکشن پروگرام  کے ذریعے ساحلی برادری کے ساتھ تال میل ۔
- انڈین کوسٹ گارڈ کے ذریعے بحری پولیس اور مشترکہ ساحلی گشت  کے لئے صلاحیت سازی اور تربیت۔
- زمینی ذرائع سے سمندروں میں بہنے والے پلاسٹک کو جمع کرنے کے لئے این جی اوز اور این سی سی کے تعاون سے ’ پنیت ساگر ابھیان ‘ اور ’ سوچھ ساگر ابھیان ‘ کے تحت سمندروں کو پلاسٹک سے پاک کرنے کی مہم کا آغاز ۔
- سمندر میں پھیلنے والے تیل سے بحری ماحولیات کے تحفظ کے لئے آلودگی سے نمٹنے والے جہاز اور ٹیموں کی تعیناتی ۔
یہ معلومات دفاع کے وزیر مملکت جناب اجے بھٹ نے آج لوک سبھا میں جناب سنیل کمار سنگھ اور جناب سنجے کاکا پاٹل کے سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8370
(Visitor Counter : 84